Λήψη μέτρων για την εφαρμογή των Κανονισμών ΕΟΚ υπ αριθμ. 3911/92 του Συμβουλίου και 752/93 της Επιτροπής σχετικά με την εξαγωγή πολιτιστικών αγαθών. Σκοπός του παρόντος Προεδρικού Διατάγματος είναι η λήψη μέτρων για την εφαρμογή του Κανονισμού του Συμβουλίου υπ αριθ. 3911/92 «σχετικά με την εξαγωγή πολιτιστικών αγαθών» (Ε.Ε.L. 395/31.12.92) και του Κανονισμού υπ αριθμ. 752/93 της Επιτροπής «περί διατάξεων εφαρμογής του Κανονισμού (ΕΟΚ) αριθμ. 3911/92 του Συμβουλίου σχετικά με την εξαγωγή πολιτιστικών αγαθών» (Ε.Ε.L. 77/31.3.93). Ως αρμόδιες αρχές, κατά την έννοια του άρθρου 2 του Καν. ΕΟΚ υπ αριθμ. 3911/1992 στις οποίες απευθύνονται οι αιτήσεις των ενδιαφερομένων για έκδοση αδείας εξαγωγής, εκτός του τελωνειακού εδάφους της Κοινότητας, των πολιτιστικών αγαθών, που αναγράφονται στον κατάλογο του παραρτήματος του ανωτέρω Κανονισμού, καθορίζονται οι κατωτέρω υπηρεσίες:. Το Υπουργείο Εθνικής Παιδείας και Θρησκευμάτων: 1 Εθνική Βιβλιοθήκη, για τα πολιτιστικά αγαθά που περιλαμβάνονται στις κατηγορίες Α8, Α9 και Α10 του συνημμένου στον ανωτέρω Κανονισμό παραρτήματος. 2. Γενικά Αρχεία του Κράτους, για τα πολιτιστικά αγαθά που περιλαμβάνονται στις κατηγορίες Α7 και Α11. 3. Τα Μουσεία του Πανεπιστημίου Αθηνών, Ζωολογικό, Βοτανικό, Ορυκτολογικό η Ανθρωπολογικό κατά περίπτωση για τα πολιτιστικά αγαθά που περιλαμβάνονται στην κατηγορία Α12α, καθώς και τα μουσεία του ίδιου Πανεπιστημίου, Παλαιοντολογικό και Γεωλογικό για τις συλλογές με παλαιοντολογικό ενδιαφέρον της κατηγορίας Α12β. Το Υπουργείο Πολιτισμού: 1 Γενική Διεύθυνση Αρχαιοτήτων / Εφορεία Αρχαιοπωλείων και Ιδιωτικών Συλλογών, για τα πολιτιστικά αγαθά των κατηγοριών Α1 και Α2, τις συλλογές με νομισματικό ενδιαφέρον της κατηγορίας Α12β, καθώς και τα αντικείμενα των υπολοίπων κατηγοριών εφόσον αυτά εμπίπτουν στο πεδίο εφαρμογής της αρχαιολογικής νομοθεσίας. 2. Γενική Διεύθυνση Πολιτιστικής Ανάπτυξης, για τα πολιτιστικά αγαθά που περιλαμβάνονται στις υπόλοιπες κατηγορίες του συνημμένου στον ανωτέρω κανονισμό παραρτήματος. Για όσα πολιτιστικά αγαθά, από τα αναγραφόμενα στο παράρτημα του Κανονισμού (ΕΟΚ) αριθμ. 3911/1992 του Συμβουλίου της 9.12.1992, προβλέπεται ειδική προστασία από την ισχύουσα εθνική νομοθεσία, την άδεια εξαγωγής χορηγεί η κατά περίπτωση αρμόδια αρχή της παραγράφου 1, του παρόντος άρθρου, μετά την ολοκλήρωση της προβλεπόμενης από την ισχύουσα εθνική νομοθεσία διαδικασίας έγκρισης εξαγωγής. Για όσα πολιτιστικά αγαθά από τα αναγραφόμενα στο παράρτημα του προαναφερθέντος Κανονισμού δεν προβλέπεται ειδική προστασία από την ισχύουσα εθνική νομοθεσία, την άδεια εξαγωγής, χορηγεί η κατά περίπτωση αρμόδια αρχή της παραγράφου 1 του παρόντος άρθρου, μετά από σύμφωνη γνώμη τριμελούς επιτροπής ειδικών, που συγκροτείται για τον σκοπό αυτό, με απόφαση των κατά περίπτωση αρμοδίων Υπουργών. Στην ανωτέρω Επιτροπή μετέχουν:. Ένας καθηγητής ΑΕΙ, ειδικός στο υπό εξέταση θέμα Ο Δ/ντής ή ο Πρόεδρος Δ.Σ. ή άλλος εκπρόσωπος Ελληνικού Μουσείου ή Πινακοθήκης ή επιστημονικού ή καλλιτεχνικού ιδρύματος ή Επιμελητηρίου, με αρμοδιότητα στο υπό εξέταση θέμα. Ο Προϊστάμενος ή εκπρόσωπος της αρμόδιας, κατά την παράγραφο 1, αρχής Η επιτροπή ειδικών της προηγουμένης παραγράφου, προκειμένου να γνωμοδοτήσει, λαμβάνει υπόψη τις κείμενες διατάξεις της Εθνικής νομοθεσίας, ιδιαίτερα δε τα προβλεπόμενα στο άρθρο 2 του Κανονισμού (ΕΟΚ) αριθμ. 3911/1992 του Συμβουλίου της 9.12.1992 και εκτός από την υποχρεωτική παρουσίαση του πολιτιστικού αγαθού, δύναται να απαιτήσει πέραν των στοιχείων που αναγράφονται και συνοδεύουν την αίτηση του ενδιαφερομένου και όποια άλλα στοιχεία ή πιστοποιητικά κρίνει απαραίτητα. Το έντυπο της αδείας εξαγωγής καθορίζεται στον Κανονισμό ΕΟΚ υπ αριθμ. 752/93 της Επιτροπής. Η εξαγωγή ή η απόπειρα εξαγωγής πολιτιστικών αγαθών από την Ελλάδα, κατά παράβαση του Κανονισμού (ΕΟΚ) αριθ. 3911/1992 καθώς και η συνέργεια στις πράξεις αυτές, όταν πρόκειται για αγαθά που δεν εμπίπτουν στο πεδίο εφαρμογής της κείμενης ελληνικής αρχαιολογικής νομοθεσίας αλλά αναφέρονται στο παράρτημα του ανωτέρω Κανονισμού, συνιστούν ποινικό αδίκημα, που τιμωρείται σύμφωνα με τις διατάξεις των άρθρων 20 και 22 του κ.ν. 5351/1932 «περί αρχαιοτήτων» (ΦΕΚ Α 275). Η ισχύς του παρόντος Π. Δ/τος αρχίζει από της δημοσιεύσεως του, στην Εφημερίδα της Κυβερνήσεως. Στον υπουργό Πολιτισμού αναθέτουμε τη δημοσίευση και εκτέλεση του παρόντος.